Μαγική αίσθηση ηρεμίας με φανταστική θέα, μια θέα που γαληνεύει τη ψυχή από κάθε γωνιά του σπιτιού .. είτε είσαι εντός του χώρου είτε στην πολύ όμορφη βεράντα του σπιτιού, από όπου μπορείς να απολαύσεις την θάλασσα και το τηνιακό τοπίο. Από το σπίτι ξεκινάει ένα μονοπάτι που σε ελάχιστα λεπτά σε οδηγεί σε μία απάνεμη μικρή παραλία. Το σπίτι πολύ όμορφα διακοσμημένο, με χειροποίητες καλλιτεχνικές πινελιές, άνετο και περιποιημένο όπως ακριβώς φαίνεται στις φωτογραφίες. Ο κ. Αντώνης πολύ φιλόξενος, ευγενικός και διακριτικός οικοδεσπότης μας προσέφερε μια πολύ άνετη διαμονή και μας περιποιήθηκε με ντόπιες λιχουδιές. Για όσους είναι λάτρεις της ιδιωτικότητας και αποζητούν ένα μέρος ήσυχο είναι το ιδανικό σημείο για χαλάρωση και το προτείνουμε ανεπιφύλακτα!